stanford-oval/wikipedia huggingface dataset:
Wrocławin lentoasema
Aiheesta muualla

Kuvia tai muita tiedostoja aiheesta Wrocławin lentoasema Wikimedia Commonsissa
Wrocławin lentoaseman virallinen verkkosivusto puolaksi, englanniksi ja saksaksi
Yhdistyneen kuningaskunnan ylähuone

| The Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled |
| --- | --- |
 
Tyyppi
Tyyppi:  ylähuone
Johto
Puhemies:  Lordi Fowler
Varapuhemies:  Alcluithin lordi McFall
Kokoonpano
Edustajia:  782
 
Puolueet:  Puhemies      Puhemies (1) Kirkon edustajat      Piispat (25) Hallitus      Konservatiivit (256) Oppositio      Työväenpuolue (167) Muut ryhmät      Liberaalidemokraatit (83)       DUP (5)       Ulster Unionist Party (2)       Vihreä puolue (2)       Plaid Cymru (1)       Sitoutumattomat (42) Sitoutumattomien ryhmä      Sitoutumattomien ryhmä (183)
Kokouspaikka
 
 Westminsterin palatsi, City of Westminster, Lontoo, Englanti, Yhdistynyt kuningaskunta
Kotisivut
 http://www.parliament.uk/business/lords/
Yhdistyneen kuningaskunnan ylähuone, englanniksi House of Lords (H.L.), virallisesti The Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled, on Yhdistyneen kuningaskunnan parlamentin ylähuone eli kaksikamarisen parlamentin toinen kamari. Parlamenttiin kuuluvat myös Britannian monarkki ja alahuone (engl. House of Commons).
794-jäseninen ylähuone on suurempi kuin 650-jäseninen alahuone, mutta sillä on huomattavasti vähemmän päätäntävaltaa. Periaatteessa ylähuone on keskusteleva ja neuvoa antava parlamentin elin ja alahuone tekee päätökset ja pitää päätösvaltaa valtakunnan asioihin.
Historia

Britannian parlamentti on kehittynyt valtakunnan hallitsijaa keskiajalla päätöksissä avustaneesta neuvostosta. 1300-luvulla kuningas Edvard III:n aikakaudella parlamentti muuttui kaksihuoneiseksi. 1400-luvulla kuningas Henrik V:n hallintokaudella parlamentin alahuoneesta tehtiin tasavertainen parlamentin ylähuoneen kanssa. Oikeusjulistus Bill of Rights antoi parlamentille vuonna 1689 oikeuden asettaa ja kumota lakeja antaen sille täten vallan yli monarkin. Vuoden 1707 unionilaki yhdisti Englannin ja Skotlannin parlamentit. Käytännössä tämä tarkoitti vain sitä, että skotlantilaiset parlamentin jäsenet siirtyivät Westminsteriin englantilaisten virkaveljiensä seuraan. Vuoden 1800 unionilaki siirsi Irlannin parlamentin jäsenet Westminsteriin. Parliament Act -lait vuosilta 1911 ja 1949 vähensivät ylähuoneen valtaa. Ylähuoneella ei ollut enää sananvaltaa asioissa, jotka koskivat valtion menoja tai tuloja, eikä se voinut viivyttää lakiesitystä yli vuotta.
Jäsenet

Ylähuoneen jäsenmäärä on vähentynyt viime aikoina. Vuonna 1994 siinä oli 1 198 jäsentä ja nytmilloin? 794. Lasku johtuu pitkälti vuoden 1999 House of Lords Actista, joka poisti suurimman osan periytyvistä jäsenpaikoista ylähuoneessa. Vain 92 periytyvää jäsenpaikkaa jäi jäljelle.
Ylähuoneessa on kolmenlaisia jäseniä:
Elinikäiset jäsenet nimittää hallitseva monarkki pääministerin suosituksesta ja avustuksella.
Canterburyn ja Yorkin arkkipiispat sekä Lontoon, Durhamin ja Winchesterin piispat ja 21 muuta kauimmin viroissaan ollutta piispaa.
Äänestyksellä valittu edustaja kuhunkin 92 perinnölliseen aateliseen virkaan.
Ennen korkeimman oikeuden perustamista, vuosina 1878–2009, jäseniä olivat myös ylähuoneella kuulunutta tuomiovaltaa hoitamaan nimitetyt tuomarit, joita kutsuttiin nimellä Law Lords (virallisesti Lords of Appeal in Ordinary).
Aiheesta muualla

Kuvia tai muita tiedostoja aiheesta Yhdistyneen kuningaskunnan ylähuone Wikimedia Commonsissa
Volker Eckert

Volker Eckert (1. heinäkuuta 1959 – 2. heinäkuuta 2007) oli saksalainen sarjamurhaaja. Hän työskenteli kuorma-autonkuljettajana pitkillä matkoilla ja murhasi uhreja eri maissa Euroopassa. Eckert jäi kiinni syksyllä 2006. Kiinnijäämistä seuranneissa tutkimuksissa kävi ilmi, että hän oli tehnyt ensimmäisen henkirikoksensa jo 14-vuotiaana. Henkirikos oli kuitenkin lavastettu ja kirjattu itsemurhaksi. Eckertin epäillään tehneen kaikkiaan kolmetoista henkirikosta ja yrittäneen neljääkymmentä henkirikosta, mutta hänen rikostensa tarkka määrä on jäänyt tuntemattomaksi. Hän itse tunnusti kuusi murhaa.
Elämä ja rikokset > Varhaiset vaiheet

Eckert varttui Itä-Saksan Plauenissa. Hänelle kehittyi varhain nukkeihin ja varsinkin niiden pitkiin hiuksiin liittynyt fetissi. Hän alkoi kiinnostua myös tyttöjen pitkistä hiuksista ja kertoi myöhemmin psykiatrille fetissin olleen niin intensiivinen, että unohti sen takia ajoittain jopa syödä. Eckert harjoitteli kuristusotteita nukeilla ennen niiden hiuksilla leikkimistä. Vuonna 1973 hänen vanhempansa erosivat. Eckert varasti suuttumustilassa äitinsä auton ja katosi viikoiksi. Poliisi löysi pojan lopulta ja palautti tämän onnettomaan kotiin. Myöhemmin Itä-Saksassa Eckertille langetettiin auton varastamisesta 1,5 vuoden vankeustuomio.
7. toukokuuta 1974 Eckert meni samassa asuntoyhtiössä asuneen luokkatoverinsa, pitkätukkaisen Silvia Unterdorfelin asunnon eteen. Tyttö päästi pojan sisään tämän pyydettyä apua kotitehtävissä. Eckert kuitenkin kuristi uhrin tiedottomaan tilaan päästäkseen leikkimään tämän hiuksilla. Tekonsa jäljet hän peitti hirttämällä uhrin, jolloin lopputulos näytti itsemurhalta. Unterdorfelin kuolemansyyksi kirjattiinkin itsemurha, vaikka siinä havaittiin epäilyttäviä piirteitä. Myöhemmin Eckert harjoitti itsetyydytystä muistellessaan ensimmäistä henkirikostaan. Suoritettuaan ensimmäisen vankeustuomionsa Eckert joutui pidätetyksi uudemman kerran vuonna 1978. Hän oli jäänyt kiinni seksuaalisesta päällekarkauksesta, jonka yhteydessä naista kuristettiin kadulla. Teosta langetettiin kahden vuoden ja kahdeksan kuukauden vankeustuomio, josta Eckert vapautui armahduksella jo seuraavana vuonna.
Eckert huolehti siskostaan ja veljestään vanhempiensa kuoltua päivien sisällä toisistaan. Heidät kuitenkin otettiin pian asumaan tädin luo. Eckert hyökkäsi seuranneiden kahdeksan vuoden aikana muistinsa mukaan noin kolmenkymmenen naisen kimppuun Plauenin kaduilla. Naiset jäivät tajuttomiksi. Eckert yritti myös parisuhteita, mutta näissäkin kuristi kumppaneitaan. Huhtikuussa 1987 oppilaitokseen matkalla töistä olleen 18-vuotiaan Heike Wunderlichin kuristettu, alaston ruumis löydettiin metsiköstä Plauenin ulkopuolelta. Tapaus jäi selvittämättömäksi, mutta kaksikymmentä vuotta myöhemmin poliisi päätteli myös tämän teon olleen Eckertin tekemä. Itä-Saksan poliisi ei koskaan kuullut Eckertiä kymmeniin muihinkaan hyökkäyksiin liittyen, mutta myöhemmin vuonna 1987 Eckert pidätettiin kolmannen kerran, sillä hän oli hyökännyt kahden hänet tunnistamaan kyenneen naisen kimppuun. Hän sai murhan yrityksestä alun perin kahdentoista vuoden tuomion, jota kuitenkin päädyttiin korkeammassa oikeusasteessa lyhentämään. Vuonna 1994 Eckert vapautui. Monien tietojen siirtäminen yhdistyneen Saksan viranomaisille epäonnistui.
Elämä ja rikokset > Liikkeet vuosina 1999–2006

Vuoden 2006 kiinnijäämisen yhteydessä poliisi löysi viitteitä Eckertin osallisuudesta kymmeniin hyökkäyksiin vuosikymmenten varrella, mutta eniten tiedetään hänen rikollisuutensa viimeisistä 6–7 vuodesta. Eckert oli työskennellyt aiemmin talojen maalarina ja siivoojana, mutta vuonna 1999 hän sai luvan kuorma-auton kuljettamiseen pitkillä matkoilla. Hän myönsi valinneensa uran juuri päästäkseen kuristamaan naisia; kuristaminen oli kehittynyt riippuvuuden kaltaiseksi toiminnaksi. Kuorma-autonkuljettajana Eckert työskenteli pitkin Eurooppaa ja teki murhia työnsä lomassa. 21. kesäkuuta 2001 hän otti Espanjasta palatessaan Bordeaux'ssa kyytiin 21-vuotiaan nigerialaisen Sandra Osifon, joka työskenteli prostituoituna. Tällä näytti olevan pitkä tukka, joka osoittautui peruukiksi. Tunnin kuluessa kyytiinotosta Eckert kuristi Osifon. Ruumis löydettiin neljä päivää myöhemmin ja Poitiersin poliisi selvitti uhrin henkilöllisyyden, mutta ei edistynyt tappajan löytämisessä. Elokuussa 2001 Eckert oli jälleen Espanjassa. Hän otti Lloret de Marissa kyytiin Isabel Beatriz Díazin ja raiskasi tämän kuristaessaan uhriaan. Eckert heitti ruumiin ulos Maçanet de la Selvassa. Díazista ei tehty katoamisilmoitusta, ja hänen ruumiinsa löydettiin vasta kahden kuukauden kuluttua kuolemasta. Tappajan löytämisessä ei edistytty.
Elokuussa 2002 Eckert ilmeisesti otti Ranskassa kyytiinsä 23-vuotiaan sierraleonelaisen Benedicta Edwardsin, joka työskenteli prostituoituna Troyesissa. Uhri kuristettiin ja heitettiin alastomana jalkakäytävälle. Eckert ei tunnustanut tekoa, mutta oli ajamassa alueella tekoaikaan ja nosti rahaa Troyesissa juuri ennen prostituoidun ottamista kyytiin. Kesäkuussa 2003 Plzeňin lähellä Tšekissä löydettiin moottoritien varrelta tunnistamaton kuristetun naisen ruumis. Eckert ei tunnustanut tätäkään tekoa, mutta hänen todettiin olleen alueella tekoaikaan, joten poliisi päätyi vahvasti epäilemään häntä. Uhreista otettiin Polaroid-kamerakuvia, heidän hiuksensa leikattiin ja heiltä otettiin muistoesineiksi vaatteita, käsilaukkuja tai meikkejä. Italiassa uhriksi joutui syyskuussa 2004 ghanalainen Ahhiobe Gali. Figueresissa löydettiin helmikuussa 2005 surmattuna venäläinen Mary Veselova. Koillis-Ranskassa löydettiin lokakuussa 2006 puolalaisen Agneska Bosin ruumis, ja Sant Julià de Ramisista löytyi marraskuussa 2006 20-vuotiaan bulgarialaisen Miglena Petrova Rahimin ruumis. Rahim jäi Eckertin viimeiseksi uhriksi.
Elämä ja rikokset > Kiinnijääminen

Miglena Petrova Rahimin murhan jälkeen Eckert pysäköi kuorma-autonsa jalkapallostadionin ulkopuolelle Koillis-Espanjassa. Meneillään oli valvontakameran asennus läheisen tehtaan seinään. Rahimin ruumis löydettiin murhaa seuranneena päivänä ja valvontakameran kuvaan tallentunut kuorma-auto jäljitettiin Saksaan. Virka-apupyyntö lähetettiin Saksan poliisille kuljettajan tavoittamiseksi. 17. marraskuuta 2006 Eckert oli Kölnissä joutuessaan kuultavaksi. Aluksi hän vannoi täyttä tietämättömyyttä ruumiista espanjalaisella parkkipaikalla. Hän kertoi kuitenkin kärsineensä päänsärystä ja ottaneensa lääkkeen kuorma-autonsa ohjaamosta. Lääkepakkausta haettaessa huomattiin auton etuistuinten välistä kolme Polaroid-valokuvaa, joista kussakin oli kuollut nainen kaulansa ympärillä köysi. Ohjaamon takaosasta löydettiin köyttä ja muistiinpanoina murhakuvauksia. Eckert tunnusti pidätettynä kuuden naisen surmat. Euroopan maiden poliisivoimat alkoivat kartoittaa Eckertin elämänvaiheita ja päätyivät lukuisten rikosten jäljille. Useita tunnustamatta jääneitä murhia kytkettiin tutkimuksissa vahvasti Eckertiin. Tutkintaan kuitenkin otettiin yli viisikymmentä murhaa ja murhayritystä, joihin liittyen nähtiin syy epäillä Eckertiä. Samalla selvisi myös 14-vuotiaana tehty Eckertin ensimmäinen henkirikos.
Eckertin kuorma-autosta löydetyissä muistiinpanoissa kerrottiin helmikuussa 2005 Ranskassa tehdystä murhasta ja kahdesta 1990-luvun puolessavälissä Tšekissä tehdystä murhasta. Tšekissä Eckert oli siten käynyt tekemässä henkirikoksia jo ennen uraansa kansainvälisenä kuorma-autonkuljettajana. Lisää valokuvia surmatuista löydettiin Eckertin asunnosta läheltä Nürnbergiä. Osaan tapauksista liittyi myös Eckertin tekemiä muistiinpanoja. Kaikkia kuvissa olleita naisia ei kyetty tunnistamaan. Sängyn alta löydettiin aidon kokoinen kuminukke, joka oli koristeltu murhien uhreilta kerätyillä muistoesineillä.
Eckertin rikollisuuden pitkän jatkumisen taustalla havaittiin paitsi Saksojen yhdistymisen jälkeisiä tiedonsiirron vaikeuksia, myös eri maiden poliisivoimien yhteistyön puutteita. Lisäksi monissa tapauksissa tutkinnat jäivät puutteellisiksi, koska huonossa asemassa köyhinä, siirtolaisina tai prostituoituina eläneiden uhrien liikkeitä ei tunnettu tai saatu selville.
Elämä ja rikokset > Kuolema

Eckert oli tarkkailemattomana sellissään heinäkuun 1. ja 2. päivän välisenä yönä 2007 ja hirttäytyi.
Yasmeen Lari

Yasmeen Lari
| --- | --- |
Syntynyt:  1941  
Ammatti:  arkkitehti  
| --- | --- |
Työala:  Arkkitehtuuri, rakennusprojekti, ekoarkkitehtuuri, kestävä rakentaminen, asuntotuotanto, sosiaalinen oikeudenmukaisuus  
Palkinnot:  Sitara-i-Imtiaz Fukuoka Asian Culture Prize (käännä suomeksi) (2016) Jane Drew Prize (käännä suomeksi) (2020) Royal Gold Medal (käännä suomeksi) (2023) 
muokkaa - muokkaa wikitekstiä - muokkaa Wikidataa
Yasmeen Lari (urduksi ‏یاسمین لاری‎; s. 1941) on pakistanilainen arkkitehti. Hän on maan ensimmäinen naisarkkitehti, Pakistanin kulttuuriperintösäätiön perustajia ja johtaja, Pakistanin arkkitehtuuri ja kaupunkisuunnitteluneuvoston perustajajäsen ja perinteisiä rakennus- ja suunnittelutapoja edistävän Pakistanin INTBAUn perustajia.
Larin tunnetuimpia töitä ovat FTC Building, Pakistanin öljy-yhtiön pääkonttori ja ABN Amro Bank -rakennukset Karachissa. Vuonna 2020 Lari siirtyi urallaan kulttuuriperinnön suojeluun ja sosiaaliseen rakentamiseen. Lari on tullut mm. tunnetuksi edistäessään bambusta ja savella rapattujen tulvankestävien pientalojen rakentamista. Hän on saanut Fukuoka ja RIBA -palkinnot.
Tunnustuksia

2006 Sitara-i-Imtiaz ja Hilal-i-Imtiaz (Pakistanin valtion myöntämät kunniamerkit)
2016 Fukuoka-palkinto
2018  World Habitat Award
2020 Jane Drew -palkinto
2023 RIBA Royal Gold Medal
Aiheesta muualla

Wikimedia Commonsissa on kuvia tai muita tiedostoja aiheesta .
Archdaily, 13.10.2023, Nour Fakharany, We Have to Change the Whole Definition of the Architect”: Yasmeen Lari in Louisiana Channel Interview
Ruotsalainen rekisterikilpi

Ruotsalainen rekisterikilpi
Ruotsin rekisterikilpijärjestelmä on valtakunnallinen. Se koostuu tällä formaatista ABC 123. Vuodesta 2019 lähtien viimeinen merkki voi olla myös kirjain. Tätä formaattia käytetään suurimmassa osassa kilpityyppejä. Kaupallisen liikenteen autot käyttävät samaa formaattia kuin henkilöautot. Kilvissä ei käytetä kirjaimia I, Q, V, Å, Ä ja Ö.
91 kirjainyhdistelmää on kielletty, mm. APA (apina), DUM  (tyhmä), FEG (pelkuri), FEL (väärä), FUL (ruma), GAY, SEX, ja XXL. Myös WTC 911 on kielletty. 
Rekisterikilvissä ei käytetä enää validaatiotarraa.
Kilpityypit > Jälleenmyyjäkilpi

Jälleenmyyjäkilpi on normaali kilpi vihreällä pohjalla.
Kilpityypit > Diplomaattikilvet

Diplomaattikilvissä on mustat merkit sinisellä pohjalla. Niiden formaatti on AB 123 C. Ensimmäiset kaksi kirjainta kertovat suurlähetystön. Kirjaimet on järjestetty ranskankielisen aakkosjärjestyksen mukaan.
Kilpityypit > Taksi

Taksikilpi on normaali kilpi keltaisella pohjalla.
Kilpityypit > Vientikilpi

Vientikilvissä on valkoiset merkit punaisella pohjalla. Ne rekisteröidään normaaliin formaattiin.
Kilpityypit > Armeija

Armeijan kilvissä on kuusi numeroa.
Historia > 1906-1972

Ennen vuotta 1972 kilvissä oli yksi tai kaksi kirjainta ja viisi numeroa.  Kirjain/-met muodosti(vat) aluetunnuksen. Alueet olivat samat kuin Ruotsin läänit.
Historia > 1906-1972 > Aluetunnukset

A, AA, AB - Tukholman kaupunki
B, BA, BB - Tukholman lääni,
C - Uppsalan lääni
D - Södermanlandin lääni
E, EA - Itä-Götanmaan lääni
F, FA - Jönköpingin lääni
G - Kronobergin lääni
H - Kalmarin lääni
I - Gotlannin lääni
K - Blekingen lääni
L, LA -  Kristianstadin lääni
M, MA, MB - Malmöhusin lääni
N - Hallannin lääni
O, OA, OB -  Göteborgin ja Bohusin lääni
P, PA - Älvsborgin lääni
R - Skaraborgin lääni
S, SA - Värmlannin lääni
T, TA - Örebron lääni
U, UA - Västmanlandin lääni
W, WA - Kopparbergin lääni
X, XA -  Gävleborgin lääni
Y - Västernorrlandin lääni
Z - Jämtlandin lääni
AC, AD - Västerbottenin lääni
BD - Norrbottenin lääni
Historia > 1972-

Vuonna 1972 siirryttiin nykyiseen formaatiin ABC 123. Kirjain I korvattiin sopivammalla J:llä.  Tyyliä on vuosien saatossa muutettu useasti.
Yhdystie 8090

Yhdystie 8090 on Siikajoen Metsäperältä Tyrnävän Temmeksen taajamaan johtava yhdystie. Sen pituus on noin 18,5 kilometriä, kulkien Siikajoen, Siikalatvan, Limingan ja Tyrnävän kuntien alueella.
Tie lähtee kantatieltä 86, ja risteytyy Siikalatvan Mankilan kylään johtavan yhdystien 8080 kanssa, josta se kääntyy pohjoisen suuntaan Temmekselle. Tie päättyy valtatielle 4. Metsäperältä Hartaanselälle asti tie on soratietä ja loppuosa Temmekselle asti asfaltoitua.
Mankilan kylän ja Temmeksen välinen tieosuus on Suomen sodan aikainen venäläisten rakentama tykkitie, josta on yhä jäänteitä.
Wikimapia

| Wikimapia |
| --- | --- |

 Wikimapian perusnäkymä.
Verkkosivusto:  http://www.wikimapia.org
Slogan:  Let's describe the whole world (suom. Kuvaillaan koko maailma!)
Kaupallinen:  Kyllä
Tyyppi:  Karttapalvelu
Rekisteröinti:  Vaihtoehtoinen
Kielet:  101 kieltä, myös suomi
Luonut:  Alexandre Koriakine & Evgeniy Saveliev
Avattu:  24.5.2006
Nykyinen tila:  aktiivinen
Wikimapia on vapaasti muokattava karttapalvelu, jossa käyttäjät voivat lisätä ja kuvailla maantieteellisiä kohteita. Palvelussa on yli 22 928 900 erilaista paikkaa ja se toimii CC BY-SA -lisenssin alla. Wikimapialla on omat kartta- ja satelliittikuvat, mutta käyttäjän on mahdollista käyttää myös Googlen, Bingin, HEREn, OpenStreetMapin tai Yahoo!n karttoja. Wikimapian perustivat vuonna 2006 kaksi venäläistä yrittäjää, Alexandre Koriakine ja Evgeniy Saveliev.
Aiheesta muualla

Kotisivut
Yhdystie 8210

Yhdystie 8210 eli Säräisniementie on Suomen tieverkon osuus. Tie haarautuu Vaalan Säräisniemellä seututien 800 ja seututien 879 risteyksestä, kulkee Säräisniemen kyläkeskuksen läpi ja liittyy takaisin seututiehen 800 alkuristeyksensä pohjoispuolella. Tien pituus on noin 7 kilometriä. Vuoden 1996 tiennumerouudistukseen saakka tie oli osa maantietä 821.
Yumiko Shige

| Mitalit> Maa:   Japani.Naisten purjehdus. Olympialaiset  | Mitalit> Maa:   Japani.Naisten purjehdus. Olympialaiset  | Mitalit> Maa:   Japani.Naisten purjehdus. Olympialaiset  | Maa:   Japani> Naisten purjehdus. |
| --- | --- | --- | --- |
|  Hopeaa | Atlanta 1996 | 470 |  |
Yumiko Shige (jap. 重 由美子, Shige Yumiko, 4. elokuuta 1965 Karatsu, Sagan prefektuuri – 9. joulukuuta 2018) oli japanilainen kilpapurjehtija ja olympiamitalisti.
Shige saavutti 470-veneluokassa parinsa Alicia Kinoshitan kanssa olympiahopeaa Atlantassa 1996. Hän kilpaili olympiatasolla myös Barcelonassa 1992 ja Sydneyssä 2000. Atlantan olympiamitali oli Japanin ensimmäinen purjehduksesta. Shige kuoli 53-vuotiaana 9. joulukuuta 2018.
Wiking Forsström

Wiking Kaj Forsström (17. huhtikuuta 1931 Porvoo – 15. huhtikuuta 2014 Helsinki) oli suomalainen taidemaalari joka kuului Brondan vintin taiteilijaryhmään. Hänen vanhempansa olivat insinööri Karl Harald Forsström (1892–1957) ja Elna Alina Sihvola (1901–1994).[lähde? ]
Forsström teki taiteilijan debyyttinsä Helsingissä vuonna 1957. Hän teki aluksi myös abstraktia taidetta ja veistoksia. Myöhemmät työnsä joihin kuului muun muassa merimaisemia ja alastontutkielmia Forrström maalasi pääasiassa Kemiön saarella. Forsström osallistui Nuorten näyttelyihin 1957, 1960 ja 1961, Suomen Taiteilijain näyttelyihin 1962, 1966 ja 1970 sekä Suomen taideakatemian kolmivuotisnäyttelyyn 1971. Hän osallistui 1950-, 1960- ja 1980-luvuilla myös useisiin kansainvälisiin näyttelyihin Pohjoismaissa, Englannissa, Länsi- ja Itä-Saksassa, Ranskassa ja Yhdysvalloissa. Forsstöm toimi myös öljymaalauksen opettajana Svenska arbetarinstitutetissa vuodesta 1983 alkaen. Hän sai valtion taiteilijaeläkkeen vuonna 1991.
Wiking Forsström esiintyy pääosassa Eino Ruutsalon kokeellisessa lyhytelokuvassa Romutaiteilija (1965). Hän esiintyy myös Ruutsalon vuonna 1958 valmistuneessa taidedokumenttielokuvassa Ullakko elää, joka kertoo Brondan vintin taiteilijoista, sekä Ruutsalon matkailudokumentissa Sinisilmäinen Helsinki (1963), joka kertoo laivaretkestä Helsingin saaristoon.
Aiheesta muualla

Suomalaisen kuvataiteen bibliografia : Wiking Forsström
Vähän kunnioitusta

| Vähän kunnioitusta |
| --- | --- |
 Elokuvan juliste
Ohjaaja:  Pekka Karjalainen
Käsikirjoittaja:  Leena Virtanen
Tuottaja:  Riikka Poulsen
Säveltäjä:  Heikki Silvennoinen Pekka Karjalainen
Kuvaaja:  Heikki Färm
Leikkaaja:  Kauko Lindfors
Pääosat:  Outi Kero  Kari-Pekka Toivonen Svante Martin  Elena Leeve  Asko Vaarala
Valmistustiedot
Valmistusmaa:  Suomi
Tuotantoyhtiö:  Meguru Production
Ensi-ilta:  11. kesäkuuta 2010
Kesto:  90 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Vähän kunnioitusta on kesällä 2010 ensi-iltansa saanut suomalainen elokuva, jonka on ohjannut Pekka Karjalainen. Elokuvan keskeinen aihe on vammaisen oikeus ja mahdollisuus itsenäiseen elämään ja etenkin rakkauteen. Elokuvassa kuullaan musiikkia yhtyeiltä Pertti Kurikan Nimipäivät ja Resisposse.
Rooleissa

| 0 | 1 | 2 |
| --- | --- | --- |
|  Outi Kero  | … |  Siiri   |
|  Elena Leeve  | … |  Susanna ”Suski” Hedenborg   |
|  Asko Vaarala  | … |  Santeri Musta, ent. Sammeli Musta   |
|  Kari-Pekka Toivonen  | … |  Pate Majander   |
|  Svante Martin  | … |  Henri Tossavainen   |
|  Aapo Ahtola  | … |  Pätkä   |
|  Heikki Hela  | … |  Siirin isä   |
|  Sami Helle  | … |  Sauli   |
|  Timo Jäppinen  | … |  mies talkoissa   |
|  Arttu Kapulainen  | … |  Hande   |
|  Santtu Karvonen  | … |  Jape   |
Vastaanotto

Episodi-lehdessä viisi kriitikkoa antoi elokuvalle pisteitä keskiarvona 2,60.
Aiheesta muualla

Virallinen kotisivu
Suomen elokuvasäätiö: Vähän kunnioitusta (Arkistoitu – Internet Archive)
Niklas Herlin: Vähän kunnioitusta (Uusi Suomi, 13.2.2010) (Arkistoitu – Internet Archive)
Vähän kunnioitusta: oikeus onneen (Fleim.fi elokuva-arviot, 10.6.2010)[vanhentunut linkki]
Aiheesta muualla > Arvostelut

Heta Kämäräinen: Vähän kunnioitusta (2010)  9.6.2010. Filmgoer.fi.[vanhentunut linkki]
Yohan Rossel

Rossel vuonna 2023.
Yohan Rossel (s. 13. helmikuuta 1995, Ranska) on ranskalainen ralliautoilija. Hän kilpailee WRC2- ja WRC3-sarjoissa.
Rossel voitti WRC3-sarjan mestaruuden vuonna 2021 ja hän on vuoden 2019 Ranskan asfalttirallisarjan mestari. Kaudella 2024 Rossel ajaa WRC2-sarjassa Citroën Racingin tukemassa DG Sport -tallissa. Kaudella 2023 hän ajoi PH Sport -tallissa.
Rosselin kartanlukijana toimi Arnaud Dunand vuodesta 2022, mutta tilalle tulee Benjamin Boulloud alkaen Sardinian rallista 2024.
Yleisurheilun Australaasian-mestaruuskilpailut

Yleisurheilun Australaasian-mestaruuskilpailut kilpailtiin vuosien 1893–1927 välillä 16 kertaa. Kilpailussa urheilivat lähinnä Australian ja Uuden-Seelannin edustajia, vaikka se olikin avoin kaikille. Ennen Australaasian-mestaruuskilpailuita oli jo kilpailtu 1890 Sydneyssä siirtomaiden välisessä kisassa. Kilpailujen järjestäminen lopetettiin, kun alettiin pitämään vuodesta 1930 lähtien Australian avoimia mestaruuskilpailuja. Kilpailussa oli lajeja vain miehille.
Kilpailut

| Vuosi | Kisakaupunki |
| --- | --- |
1893: Melbourne
1896: Christchurch
1897: Sydney
1899: Brisbane
1901: Auckland
1904: Melbourne
1905: Sydney
1908: Hobart
1909: Brisbane
1911: Wellington
1914: Melbourne
1920: Sydney
1922: Adelaide
1924: Hobart
1926: Brisbane
1927: Wellington
Lähde